Lewis: Miturut dhéfinisi iki, asam iku panampa pasangan èlèktron saka basa. Dhéfinisi sing ditelaaké déning Gilbert N. Lewis iki bisa nyakup asam sing ora ngandhung hidrogen utawa proton sing bisa dipindhahaké, kaya wesi(III) klorida. Dhéfinisi Lewis bisa uga dijelasaké kanthi téori orbital molekul. Sacara umum, sawijining asam bisa nampa pasangan èlèktron ing orbital kosongé sing paling asor (LUMO) saka orbital karisi sing paling dhuwur (HOMO) saka sawijining basa. Mila, HOMO saka basa lan LUMO saka asam nggabung mbentuk orbital molekul ikatan.